Kobe Bryant

Kobe Bean Bryant (23. august 1978 Philadelphia – 26. jaanuar 2020 Calabasas) oli USA elukutseline korvpallur, kes mängis kogu 20-aastase NBA karjääri Los Angeles Lakersis. Bryant tuli viiel korral NBA meistriks ja ta valiti NBA tähtede mängule 18 korda. USA rahvuskoondisega tuli Bryant kahekordseks olümpiavõitjaks. 26. jaanuaril 2020 hukkus 41-aastane Bryant koos oma tütrega helikopteriõnnetuses Calabasases Californias.Ta oli läbi aegade parim korvpallur. Kobe Bryant sündis 1978. aastal Philadelphias korvpalluri Joe Bryanti ja Pamela Cox Bryanti perekonnas, ta oli kolmest lapsest noorim ja ainus poeg. Bryant on saanud nime Kobe veiseliha järgi, mida ta vanemad nägid Jaapani restorani menüüs. Kui Bryant oli kuueaastane, lõpetas tema isa karjääri NBA-s ning kolis perega Itaaliasse, kus Bryant õppis selgeks itaalia keele. 1991. aastal kolis pere tagasi USA-sse. Bryant valiti 1996. aasta draft'i 13. valikuna Charlotte Hornetsisse, ent kaubeldi kohe edasi Los Angeles Lakersisse. Aastatel 2000–2002 tuli Lakers kolm korda järjest NBA meistriks. Neil aastail olid klubi liidriteks Shaquille O'Neal ja Kobe Bryant. Hiljem aitas Bryant Lakersil meistriks tulla ka 2009. ja 2010. aastal. 22. jaanuaril 2006 viskas Bryant 122 : 104 võidumängus Toronto Raptorsi vastu karjääri parimad 81 punkti. NBA ajaloos on sellest enamat suutnud vaid Wilt Chamberlain, kes 1962. aastal viskas ühes mängus 100 punkti. Bryant võitis USA korvpallikoondisega kaks olümpiakulda: 2008. aastal Pekingis ja 2012. aastal Londonis. 2001. aastal abiellus Bryant Vanessa Laine'iga ning neil sündis kokku neli tütart: Natalia (2003), Gianna (2006), Bianka (2016) ja Capri (2019). 26. jaanuaril 2020 hukkus Bryant koos tütar Gianna ja veel seitsme inimesega Los Angelese lähedal Calabasases toimunud õnnetuses, kui neid vedanud helikopter Sikorsky S-76 kukkus alla. Bryanti peeti sageli oma põlvkonna parimaks mängijaks. 2020. aastal võeti Bryant postuumselt Korvpalli kuulsuste halli liikmeks. 2021. aastal nimetati teda NBA ajaloo parimate mängijate seas (NBA 75th Anniversary Team). 2020. aastal nimetati Los Angeleses tema särginumbrite (8 ja 24) järgi 24. august Kobe Bryanti päevaks, samuti on 24. august üks päev pärast tema sünniaastapäeva. 5-kordne NBA meister (2000–2002, 2009, 2010) 2-kordne NBA finaalseeria kõige väärtuslikum mängija (2009, 2010) NBA põhihooaja kõige väärtuslikum mängija (2008) 18 korda valitud NBA tähtede mängule (1998, 2000–2016) 4 korda NBA tähtede mängu kõige väärtuslikum mängija (2002, 2007, 2009, 2011) 11 korda valitud NBA sümboolsesse 1. viisikusse (2002–2004, 2006–2013) 2 korda valitud NBA sümboolsesse 2. viisikusse (2000, 2001) 2 korda valitud NBA sümboolsesse 3. viisikusse (1999, 2005) 9 korda valitud NBA sümboolsesse 1. kaitseviisikusse (2000, 2003, 2004, 2006–2011) 3 korda valitud NBA sümboolsesse 2. kaitseviisikusse (2001, 2002, 2012) 2-kordne NBA hooaja skoorikuningas (2006, 2007) NBA pealtpanekuvõistluse võitja (1997) "Kobe Bryant obituary" [Kobe Bryanti nekroloog]. thetimes.co.uk (inglise). The Times. 27. jaanuar 2020. Vaadatud 27. jaanuaril 2020. "Kobe Bryant Bio". NBA.com. Originaali arhiivikoopia seisuga 6. märts 2010. Vaadatud 26. detsembril 2020. "Kobe Bryant's Wife Vanessa Gives Birth, Welcomes Fourth Daughter". Us Weekly. Vaadatud 26. detsembril 2020. "Kobe Bryant dead: NBA star tragically dies in California helicopter crash aged 41". The Independent. Vaadatud 26. jaanuaril 2020. Kobe Bryant – NBA.com Kobe Bryant – Basketball-Reference.com